CELEX: 32015R1425
Language: ro
Date: 2015-08-24 00:00:00
Title: Regulamentul de punere în aplicare (UE) 2015/1425 al Comisiei din 24 august 2015 de interzicere a activităților de pescuit ale navelor cu plasă-pungă aflate sub pavilioanele Croației, Franței, Italiei, Maltei și Spaniei sau înmatriculate în aceste state membre, care pescuiesc ton roșu în Oceanul Atlantic, la est de meridianul de 45° longitudine vestică, și în Marea Mediterană

26.8.2015   
            
            
               RO
            
            
               Jurnalul Oficial al Uniunii Europene
            
            
               L 223/3
            
         REGULAMENTUL DE PUNERE ÎN APLICARE (UE) 2015/1425 AL COMISIEI
   din 24 august 2015
   de interzicere a activităților de pescuit ale navelor cu plasă-pungă aflate sub pavilioanele Croației, Franței, Italiei, Maltei și Spaniei sau înmatriculate în aceste state membre, care pescuiesc ton roșu în Oceanul Atlantic, la est de meridianul de 45° longitudine vestică, și în Marea Mediterană
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1224/2009 al Consiliului din 20 noiembrie 2009 de stabilire a unui sistem comunitar de control pentru asigurarea respectării normelor politicii comune în domeniul pescuitului (1), în special articolul 36 alineatul (2),
   întrucât:
   
               (1)
            
            
               Regulamentul (UE) 2015/104 al Consiliului (2) stabilește cantitatea de ton roșu care poate fi pescuită în 2015 de navele de pescuit și de capcanele Uniunii Europene în Oceanul Atlantic, la est de meridianul de 45° longitudine vestică, și în Marea Mediterană.
            
         
               (2)
            
            
               Regulamentul (CE) nr. 302/2009 al Consiliului (3) impune statelor membre să informeze Comisia cu privire la cotele individuale alocate navelor lor cu lungimea mai mare de 24 de metri. În cazul navelor de capturare cu lungimea mai mică de 24 metri și al capcanelor, statele membre trebuie să informeze Comisia cel puțin cu privire la cotele alocate organizațiilor de producători sau grupurilor de nave care pescuiesc cu unelte similare.
            
         
               (3)
            
            
               Rolul politicii comune în domeniul pescuitului este de a asigura viabilitatea pe termen lung a sectorului pescuitului printr-o exploatare sustenabilă a resurselor acvatice vii, pe baza principiului precauției.
            
         
               (4)
            
            
               În conformitate cu articolul 36 alineatul (2) din Regulamentul (CE) nr. 1224/2009 al Consiliului, în cazul în care Comisia descoperă, pe baza informațiilor furnizate de statele membre și a altor informații de care dispune, că posibilitățile de pescuit disponibile pentru Uniunea Europeană, pentru un stat membru sau pentru un grup de state membre sunt considerate a fi fost epuizate în cazul uneia sau mai multor unelte de pescuit sau flote, Comisia informează în acest sens statul sau statele membre interesate și interzice activitățile de pescuit în zona respectivă pentru uneltele de pescuit, stocul, grupul de stocuri sau flota implicată în activitățile de pescuit în cauză.
            
         
               (5)
            
            
               Informațiile de care dispune Comisia arată că au fost epuizate posibilitățile de pescuit pentru ton roșu în Oceanul Atlantic, la est de meridianul de 45° longitudine vestică, și în Marea Mediterană, alocate navelor cu plasă-pungă aflate sub pavilioanele Croației, Franței, Italiei, Maltei și Spaniei sau înmatriculate în aceste state membre.
            
         
               (6)
            
            
               La 10 și 24 iunie 2015, Croația a informat Comisia de faptul că a încetat activitățile de pescuit pentru 2015 ale celor nouă nave ale sale cu plasă-pungă care pescuiesc ton roșu: începând de la 10 iunie în cazul a patru nave, de la 20 iunie în cazul a două nave și începând cu 24 iunie 2015 în cazul a trei nave, fapt ce a condus la interzicerea tuturor activităților începând de la 24 iunie 2015, ora 24:00.
            
         
               (7)
            
            
               La 1, 4 și 9 iunie 2015, Franța a informat Comisia de faptul că a încetat activitățile de pescuit pentru 2015 ale celor 17 nave ale sale cu plasă-pungă care pescuiesc ton roșu: începând de la 1 iunie în cazul a 12 nave, de la 4 iunie în cazul a trei nave și începând cu 9 iunie în cazul a două nave, fapt ce a condus la interzicerea tuturor activităților începând de la 9 iunie 2015, ora 10:02.
            
         
               (8)
            
            
               La 30 mai și la 1 și 10 iunie 2015, Italia a informat Comisia de faptul că a încetat activitățile de pescuit pentru 2015 ale celor 12 nave ale sale cu plasă-pungă care pescuiesc ton roșu: începând de la 30 mai în cazul a patru nave, de la 1 iunie în cazul a șapte nave și începând cu 10 iunie în cazul ultimei nave, fapt ce a condus la interzicerea tuturor activităților începând de la 10 iunie 2015, ora 11:21.
            
         
               (9)
            
            
               La 3 iulie 2015, Malta a informat Comisia de faptul că a încetat, începând de la 10 iunie 2015, ora 08:00, activitățile de pescuit pentru 2015 ale navelor sale cu plasă-pungă care pescuiesc ton roșu.
            
         
               (10)
            
            
               La 28 mai, la 1 iunie și la 1 iulie 2015, Spania a informat Comisia de faptul că a încetat activitățile de pescuit pentru 2015 ale celor șase nave ale sale cu plasă-pungă care pescuiesc ton roșu: începând de la 28 mai în cazul unei nave, de la 1 iunie în cazul a patru nave și începând cu 8 iunie în cazul ultimei nave, fapt ce a condus la interzicerea tuturor activităților începând de la 8 iunie 2015, ora 15:00.
            
         
               (11)
            
            
               Este necesar ca, fără a aduce atingere acțiunilor susmenționate ale Croației, Franței, Italiei, Maltei și Spaniei, Comisia să confirme interzicerea pescuitului de ton roșu în Oceanul Atlantic, la est de meridianul de 45° longitudine vestică, și în Marea Mediterană de către navele cu plasă-pungă aflate sub pavilionul respectivelor state membre ale UE sau înmatriculate în aceste state membre, începând cel târziu de la 24 iunie 2015, ora 24:00 pentru Croația, cel târziu de la 9 iunie 2015, ora 10:02 pentru Franța, cel târziu de la 10 iunie 2015, ora 11:21 pentru Italia, de la 10 iunie 2015, ora 08:00 pentru Malta și cel târziu de la 8 iunie 2015, ora 15:00 pentru Spania,
            
         ADOPTĂ PREZENTUL REGULAMENT:
   Articolul 1
   Se interzice pescuitul de ton roșu în Oceanul Atlantic, la est de meridianul de 45° longitudine vestică, și în Marea Mediterană de către navele cu plasă-pungă aflate sub pavilionul Croației sau înmatriculate în Croația, cel târziu de la 24 iunie 2015, ora 24:00.
   Tonul roșu capturat de aceste nave după data respectivă nu se păstrează la bord, nu se pune în cuști pentru îngrășare sau creștere, nu se transbordează, nu se transferă și nu se debarcă.
   Articolul 2
   Se interzice pescuitul de ton roșu în Oceanul Atlantic, la est de meridianul de 45° longitudine vestică, și în Marea Mediterană de către navele cu plasă-pungă aflate sub pavilionul Franței sau înmatriculate în Franța, cel târziu de la 9 iunie 2015, ora 10:02.
   Tonul roșu capturat de aceste nave după data respectivă nu se păstrează la bord, nu se pune în cuști pentru îngrășare sau creștere, nu se transbordează, nu se transferă și nu se debarcă.
   Articolul 3
   Se interzice pescuitul de ton roșu în Oceanul Atlantic, la est de meridianul de 45° longitudine vestică, și în Marea Mediterană de către navele cu plasă-pungă aflate sub pavilionul Italiei sau înmatriculate în Italia, cel târziu de la 10 iunie 2015, ora 11:21.
   Tonul roșu capturat de aceste nave după data respectivă nu se păstrează la bord, nu se pune în cuști pentru îngrășare sau creștere, nu se transbordează, nu se transferă și nu se debarcă.
   Articolul 4
   Se interzice pescuitul de ton roșu în Oceanul Atlantic, la est de meridianul de 45° longitudine vestică, și în Marea Mediterană de către navele cu plasă-pungă aflate sub pavilionul Maltei sau înmatriculate în Malta, de la 10 iunie 2015, ora 08:00.
   Tonul roșu capturat de aceste nave după data respectivă nu se păstrează la bord, nu se pune în cuști pentru îngrășare sau creștere, nu se transbordează, nu se transferă și nu se debarcă.
   Articolul 5
   Se interzice pescuitul de ton roșu în Oceanul Atlantic, la est de meridianul de 45° longitudine vestică, și în Marea Mediterană de către navele cu plasă-pungă aflate sub pavilionul Spaniei sau înmatriculate în Spania, cel târziu de la 8 iunie 2015, ora 15:00.
   Tonul roșu capturat de aceste nave după data respectivă nu se păstrează la bord, nu se pune în cuști pentru îngrășare sau creștere, nu se transbordează, nu se transferă și nu se debarcă.
   Articolul 6
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 24 august 2015.
      
         
            Pentru Comisie,
         
         
            pentru președinte
         
         Phil HOGAN
         
            Membru al Comisiei
         
      
   
   
      (1)  JO L 343, 22.12.2009, p. 1.
   
      (2)  Regulamentul (UE) 2015/104 al Consiliului din 19 ianuarie 2015 de stabilire, pentru anul 2015, a posibilităților de pescuit pentru anumite stocuri de pește și grupuri de stocuri de pește, aplicabile în apele Uniunii și, pentru navele din Uniune, în anumite ape din afara Uniunii, de modificare a Regulamentului (UE) nr. 43/2014 și de abrogare a Regulamentului (UE) nr. 779/2014 (JO L 22, 28.1.2015, p. 1).
   
      (3)  Regulamentul (CE) nr. 302/2009 al Consiliului din 6 aprilie 2009 privind un plan multianual de refacere a stocurilor de ton roșu din Oceanul Atlantic de Est și din Marea Mediterană, de modificare a Regulamentului (CE) nr. 43/2009 și de abrogare a Regulamentului (CE) nr. 1559/2007 (JO L 96, 15.4.2009, p. 1).